LIBER OCTAVUS. 9 



tatur Scriptura, &quot; Cor illi fuisse instar arenas maris ;&quot; 

 sicut enim arenas maris universas orbis oras circun- 

 dant, ita et sapientia ejus omnia humana non minus 

 quam divina complexa est. In Aphorismis vero illis, 

 praeter alia magis theologica, reperies liquido baud 

 pauca praect/pta et monita civilia praestantissima ex 

 profundis quidem sapientiae penetralibus scaturien- 

 tia, atque in amplissimum varietatis campum excur- 

 rentia. Quoniam vero Doctrinam de Occasionibus 

 Sparsis (quae Doctrinae de Negotiis portio est prior) 

 inter Desiderata reponemus, ex more nostro paullis- 

 per in ilia immorabimur. atque exemplum ejusdem 

 ex Apborismis sive Parabolis illis Salomonis desump- 

 tum proponemus. Neque vero quis ut arbitramur 

 nos merito sugillare possit, quod ex scriptoribus 

 Sacrae Scripturae aliquem ad sensum politicum tra- 

 hamus. Equidem existimo, si exstarent commentarii 

 illi Salomonis ejusdem de Natura Rerum (in quibus 

 de omni vegetabili, a musco super murum ad ce- 

 drum Libani^ itemque de animalibus, conscripsit) 

 non illicitum esse eos secundum sensum naturalem 

 interpretari, quod idem nobis liceat in Politicis. 



